Source: http://slideflix.net/doc/1200452/kemin-kouluterveydenhuollon-tiedote-perus--koululaisten-v..
Timestamp: 2019-03-27 03:30:26+00:00
Document Index: 22752664

Matched Legal Cases: ['§ 17', '§ 16', 'kko ', '§ 13', '§ 14', '§ 15', 'kko ', 'kko ']

Download KEMIN KOULUTERVEYDENHUOLLON TIEDOTE PERUS- KOULULAISTEN VANHEMMILLE
Partala Kati
Ylikärppä Hanna
Kehittämistehtävän tiivistelmä
Kati Partala, Hanna Ylikärppä
Arja Meinilä, Raija Luutonen
Kouluterveydenhuolto tukee oppilaan yksilöllistä kasvua ja kehitystä ja luo näin
perustaa oppilaan terveelle aikuisuudelle ehkäisemällä samalla kansantauteja.
Se on myös tärkeässä osassa tunnistamassa ja tukemassa oppilaan erityisen
tuen tai tutkimusten tarvetta. Kehittämistehtävä toteutettiin yhteistyössä Kemin
kouluterveydenhuollon toimijoiden kanssa. Kehittämistehtävän teoriaosio pohjautuu osittain opinnäytetyönä tehtyyn kouluterveydenhuollon perehdytyskansioon.
Kehittämistehtävän tarkoituksena oli suunnitella ja toteuttaa selkeä tiedote Kemin kouluterveydenhuollosta peruskoululaisten vanhemmille. Tiedote jaetaan
koululaisten koteihin ensimmäisen kouluvuoden syksyn aikana. Se voidaan myös
antaa tarvittaessa Kemiin muuttaville kouluikäisten perheille. Työn tavoitteena oli
luoda työväline kouluterveydenhoitajille, jonka avulla he voivat tukea osallisuutta
ja yhteistyötä vanhempien kanssa. Tiedotteen tuli olla helppolukuinen tietolähde
Kodin ja koulun välinen yhteistyö on tärkeä osa kasvatustyötä. Vanhemmilla on
ensisijainen vastuu lapsen kasvattamisesta, mutta kouluyhteisö tukee kodin kasvatustehtävää. Yhteistyö antaa vanhemmille tietoa lapsen oppimisesta, asioiden
sujumisesta koulussa, kasvusta ja kehityksestä sekä mahdollisuuden tukea niitä.
Toimiva tiedottaminen on tärkeää sujuvan yhteistyön takaamiseksi.
Kouluterveydenhuolto, opiskeluhuolto, tiedottaminen,
terveystarkastukset, rokotukset peruskoulussa
Työhön liittyy tiedote
The unit of health care and nursing
Brochure for the parents of primary school students
about school health service in Kemi
School health care supports individual growth and development of the student
and creates a base for a healthy adulthood and at the same time preventing
common diseases. It also has an important role in recognizing and supporting
student's need for special support or further physical examination. This thesis has
been made in co-operation with the school nurses in Kemi. This thesis is based
on a thesis orientation file to school health service in Kemi.
The purpose of this thesis was to design and implement a clear brochure for
parents of primary school students about school health service in Kemi. Brochure
is shared into students’ home in the autumn of the first school year. If required it
can also be provided for the families who had moved to Kemi. The aim was to
create a tool for school nurses, enabling them to support the involvement and cooperation with the parents. Brochure had to be easy-to-read source of information
Co-operation between home and school is an important part of the educational
work. Parents have the primary responsibility to raise a child, but the school
community supports the home education. Co-operation gives parents information
about the child's learning, school running smoothly, growth and development, as
well as the ability to support them. An effective communication is essential to
ensure smooth co-operation.
School health care, student welfare services, informing,
health examination, vaccinations in elementary school
The thesis includes a brochure
2 OPISKELUHUOLTO ....................................................................................... 6
3 KOULUTERVEYDENHUOLTO....................................................................... 8
Terveystarkastukset ............................................................................... 8
Terveysneuvonta ................................................................................. 10
Rokotukset peruskoulussa ................................................................... 12
4 YHTEISTYÖ JA TIEDOTTAMINEN .............................................................. 14
5 TOTEUTUS .................................................................................................. 17
Tarkoitus ja tavoitteet ........................................................................... 18
Rajaus ja liittymät ................................................................................. 18
Työ- ja arviointimenetelmät .................................................................. 19
Organisaatio ja ohjaus ......................................................................... 20
Eettisyys ja luotettavuus ...................................................................... 21
POHDINTA ....................................................................................................... 23
LIITTEET .......................................................................................................... 29
Kouluterveydenhuollon tarkoituksena on luoda perustaa oppilaan terveelle aikuisuudelle tukemalla yksilöllistä kasvua ja kehitystä ja näin ehkäistä myös kansantauteja. Se on myös tärkeässä osassa tunnistamassa ja tukemassa oppilaan erityisen tuen tai tutkimusten tarvetta. Tavoitteena on, että he saavat käsityksen
terveyttä edistävistä toiminnoista ja toimenpiteistä sekä heitä ohjataan ottamaan
vastuuta omasta terveydestään. (Kouluterveydenhuolto 2014, hakupäivä
1.10.2014; Storvik- Sydänmaa & Talvensaari & Kaisvuo & Uotila 2013, 87–88,
Kehittämistehtävän tarkoituksena oli suunnitella ja toteuttaa selkeä tiedote Kemin
kouluterveydenhuollosta peruskoululaisten vanhemmille. Tiedote jaetaan koululaisten koteihin ensimmäisen kouluvuoden syksyn aikana. Se myös voidaan antaa tarvittaessa Kemiin muuttaville kouluikäisten perheille, jotta he saavat tietoa
Kemin kouluterveydenhuollon käytännöistä.
Työn tavoitteena oli luoda työväline kouluterveydenhoitajille, jonka avulla he voivat tukea osallisuutta ja yhteistyötä vanhempien kanssa. Tiedotteen tuli olla helppolukuinen tietolähde vanhemmille ja se koottiin mahdollisimman paljon toimeksiantajan toiveiden mukaiseksi.
Teoreettisessa viitekehyksessä käsitellään mitä kouluterveydenhuolto on, opiskeluhuoltoa, yhteistyötä vanhempien kanssa sekä tiedottamista. Kouluterveydenhuollon osiossa käydään läpi peruskoulun terveystarkastukset, terveysneuvontaa sekä peruskoulun rokotukset.
2 OPISKELUHUOLTO
Oppilas- ja opiskelijahuoltolaissa (1287/2013) säädetään esiopetuksen, perusopetuksen sekä nuorten ammatillisen ja lukiokoulutuksen opiskeluhuollosta,
jonka tavoitteena on taata yhdenvertaiset opiskeluhuollon palvelut kaikille oppilaille sekä turvattava tarvittava tuki. Lain tarkoituksena on edistää oppilaiden oppimista, terveyttä ja hyvinvointia, ympäristön terveellisyyttä ja turvallisuutta sekä
yhteisön hyvinvointia. Laki luo rakenteet opiskeluhuollon johtamiselle toiminnallisena kokonaisuutena ja monialaisena yhteistyönä. (Oppilas- ja opiskelijahuoltolaki 1287/2013, hakupäivä 13.2.2016.)
Kouluterveydenhuolto on osa opiskeluhuoltoa. Opiskeluhuollolla tarkoitetaan oppilaan oppimisen, kokonaisvaltaisen terveyden ja hyvinvoinnin edistämistä ja ylläpitämistä oppilaitoksissa. Sitä toteutetaan opetustoimen ja sosiaali- ja terveystoimen monialaisena yhteistyönä opiskelijoiden ja heidän huoltajiensa kanssa.
Tarvittaessa mukaan otetaan myös muita yhteistyötahoja. Opiskeluhuoltoa toteutetaan yhteisöllisenä sekä yksilökohtaisena opiskeluhuoltona. (Opiskeluhuolto
2015, hakupäivä 8.3.2016.)
Yhteisöllisen opiskeluhuollon toteuttamiseen osallistuvat kaikki oppilaitoksen
työntekijät ja sillä halutaan edistää niin oppilaiden oppimista, hyvinvointia ja terveyttä, vuorovaikutusta ja osallisuutta kuin myös ympäristön terveellisyyttä ja turvallisuutta. Kaikissa oppilaitoksissa on omat opiskeluhuoltoryhmänsä, jotka ovat
keskeisessä osassa yhteisöllisen opiskeluhuollon suunnittelussa ja järjestämisessä. Opiskeluhuoltoryhmät ovat syntyneet tarpeesta selvittää oppilaiden ongelmallisia tilanteita, joihin asiantuntijat voivat tuoda oman näkemyksensä sekä asiantuntevuutensa. Tilanteita selvitetään oppilashuoltoryhmässä oppilaan ja huoltajan luvalla. Yleensä kokoonpanoon kuuluvat kouluterveydenhoitaja, koulun rehtori, koulupsykologi, opinto-ohjaaja, koulukuraattori, luokanopettaja sekä erityisopettaja. (Opiskeluhuolto 2015, hakupäivä 8.3.2016; Huhtanen 2007, 196.)
Yksilökohtainen opiskeluhuolto sisältää koulu- ja opiskeluterveydenhuollon palvelut, psykologi- ja kuraattoripalvelut sekä monialaisen yksilökohtaisen opiskelu-
huollon. Myös oppilas sekä hänen huoltajansa osallistuvat tähän oppilashuoltotyöhön ja asioita käsitellään heidän suostumuksellaan. (Opiskeluhuolto 2015, hakupäivä 8.3.2016; Huhtanen 2007, 196.)
Kouluterveydenhoitajaa sitoo vaitiolovelvollisuus, joka koskee salassa pidettäviä
asioita, jotka voivat olla kirjallisesti tai suullisesti tietoon tulleita. Vastaanotolla tai
palavereissa luottamuksellisesti käsiteltyjä asioita ei saa kertoa eteenpäin. Salassapitovelvollisuudesta on määrätty Laissa terveydenhuollon ammattihenkilöstölle (1994; 559, § 17). Laki määrää, että terveydenhuollon ammattihenkilö ei saa
ilmaista luvatta sivulliselle yksityisen tai perheen salaisuutta, josta hän asemansa
tai tehtävänsä perusteella on saanut tiedon. Vaitiolovelvollisuus merkitsee kieltoa
ilmaista salassa pidettävän asian sisältö. Ilmaiseminen tarkoittaa niin suullisesti
kuin passiivisestikin tapahtuvaa tiedon paljastamista ulkopuolisille, esimerkiksi
salassa pidettäviä tietojen jättämistä ulkopuolisten saataville. Vaitiolovelvollisuus
koskee myös harjoittelijoita ja muita toimeksiantotehtäviä hoitavan palveluksessa
olevia. Vaitiolovelvollisuuden syntymiseen riittää, että tiedot on saatu sellaisissa
olosuhteissa, että ne voidaan katsoa luottamuksellisiksi. Vaitiolovelvollisuus jatkuu senkin jälkeen, kun henkilö ei enää ole siinä asemassa, jossa hän on saanut
tiedon luottamuksellisista seikoista. (Lahtinen 2011, 393–394; Laki terveydenhuollon ammattihenkilöistä 559/1994, hakupäivä 23.1.2016; Salassapito- ja vaitiolovelvollisuus 2015, hakupäivä 8.3.2016.)
Kouluterveydenhuolto on maksutonta ja lakisääteistä perusterveydenhuollon palvelua, joka koskee peruskoululaisia sekä heidän perheitään. Tavoitteena on koululaisen terveen kasvun ja kehityksen sekä opiskelun tukeminen luottamuksellisessa yhteistyössä vanhempien, opettajien sekä muun opiskeluhuoltohenkilöstön kanssa. Palvelua saa pääsääntöisesti koulupäivien aikana koululta. (Kouluterveydenhuolto 2014, hakupäivä 18.1.2016.)
Kouluterveydenhuolto määräytyy perusopetuslain (628/1998) mukaan. Terveyden ja hyvinvoinnin laitos ylläpitää kouluterveydenhuollon kehittämisverkostoa.
Sen tehtävänä on huolehtia kouluterveydenhuollon kehittämisestä, seurannasta
ja kuntien ohjauksesta. Terveydenhuoltolain (2010; 1326, § 16) mukaan kunnan
tehtävänä on järjestää kouluterveydenhuollon palvelut oman alueen perusopetusta antavien oppilaitosten oppilaille sekä tehtävä yhteistyötä vanhempien, huoltajien, opetuksesta ja opiskeluhuollosta vastaavien henkilöiden sekä muiden tahojen kanssa. (Kouluterveydenhuolto 2016, hakupäivä 18.1.2016; Perusopetuslaki 628/1998, hakupäivä 18.1.2016; Terveydenhuoltolaki 1326/2010, hakupäivä
18.1.2016.)
3.1 Terveystarkastukset
Kouluterveydenhuollon rungon muodostavat määräaikaiset ja laajat terveystarkastukset sekä niiden yhteydessä annettava terveysneuvonta. Vanhempien on
hyvä olla mukana terveystapaamisissa, sillä lapsen lisäksi myös vanhempi tarvitsee tietoa lapsen terveyttä vahvistavista ja heikentävistä tekijöistä. Vanhempien
osallisuus on tärkeää, jotta he voivat aktiivisesti vaikuttaa omiin terveyskäyttäytymisiin ja sitä kautta antaa esimerkkiä lapsilleen. Terveystarkastusten tavoitteena
on tukea lapsen kasvua ja kehitystä sekä arvioida hyvinvointia sekä fyysistä,
psyykkistä ja psykososiaalista terveydentilaa. (Terveystarkastukset 2015, hakupäivä 18.1.2016; Sisältö ja tarkoitus 2014, hakupäivä 18.1.2016.)
Oppilaalla on terveystarkastus yhdeksän kertaa perusopetuksen aikana eli jokaisella vuosiluokalla. Vuoden 2011 alusta alkaen kuntien velvollisuutena on ollut
järjestää säännölliset laajat terveystarkastukset kouluikäisille lapsille. Laaja terveystarkastus tehdään 1., 5. ja 8. luokalla, kuten taulukossa 1 kuvataan. Muina
vuosina tehdään kouluterveydenhoitajan suorittama määräaikainen terveystarkastus. (Ajankohdat 2014, hakupäivä 18.1.2016; Haarala ym. 2015, 291, 293;
Mäki & Wikström & Hakulinen-Viitanen & Laatikainen 2014, 15.)
Taulukko 1. Terveystarkastusten ajankohdat (Mukaillen Ajankohdat 2014, hakupäivä
Määräaikaiset terveystarkastukset ovat suppeampia kuin laajat terveystarkastukset. Tarkastuksen sisältöä kuitenkin laajennetaan tilanteen ja tarpeen mukaisesti.
Tarkastuksessa käsitellään ainakin oppilaan kuulumiset ja vointi, fyysiset mittaukset kuten kasvu, ryhti, näkö ja kuulo sekä ikävaiheen mukaan puberteettikehityksen arviointi. Terveysneuvontaa toteutetaan iän ja tarpeen mukaisesti. (Muut
määräaikaiset terveystarkastukset 2014, hakupäivä 2.4.2016.)
Laajojen terveystarkastusten pääpainona on koko perheen hyvinvoinnin arviointi.
Molempien tai ainakin toisen vanhemmista olisi hyvä osallistua tarkastukseen.
Tarkoitus on käsitellä lapsen, vanhempien ja koko perheen terveyttä ja hyvinvointia laaja-alaisesti eri näkökulmia käyttäen. Tarkastuksen tekee kouluterveydenhoitaja yhdessä parityöskentelynä koululääkärin kanssa, mikä mahdollistaa paremman työskentelyn haasteiden ilmetessä sekä tuen tarjoamisen perustasolla.
Ilman lääkärin ja terveydenhoitajan ammattiosaamisen yhdistämistä laajojen terveystarkastusten kokonaisarviota tai tavoitteita ei ole mahdollista saavuttaa. Laajoihin terveystarkastuksiin liittyy myös opettajan arvio opiskelijan hyvinvoinnista
ja selviytymisestä koulussa. Opettajan arviolle tulee olla aina vanhempien kirjallinen lupa. Mikäli tarkastusten aikana ilmenee aihetta huoleen, pyydetään oppilasta ja hänen vanhempiaan osallistumaan seurantatapaamisiin, joihin voi osallistua myös tarvittaessa opiskeluhuollon eri jäseniä. Tärkeää on tarjota tukea ja
apua mahdollisimman varhaisessa vaiheessa. (Terveystarkastukset 2015, hakupäivä 18.1.2016; Laajat terveystarkastukset 2015, hakupäivä 18.1.2016; Toimijat
2012, hakupäivä 18.1.2016.)
Kouluterveydenhoitaja tapaa asiakkaitaan myös yksilöllisen tarpeen mukaan.
Tärkeänä työmuotona on avoin vastaanotto, johon oppilas voi hakeutua aikaa
varaamatta keskustelemaan mieltä painavista asioista. (Kouluterveydenhuolto
2014, hakupäivä 19.2.2016)
3.2 Terveysneuvonta
Terveysneuvonta on tavoitteellista toimintaa, jossa terveydenhuollon vuorovaikutustilanteessa toisena osapuolena on asiakas ja toisena terveydenhuollon ammattihenkilö. Siihen kuuluu terveyttä edistävien ja sairautta ehkäisevien kysymysten käsittely, ongelman ratkaisun etsiminen sekä ohjaus ja neuvonta. Terveydenhuoltolain (2010; 1326, § 13) mukaan terveysneuvonta on sisällytettävä osaksi
terveydenhuoltopalveluita. Myös Valtioneuvoston asetus neuvolatoiminnasta,
koulu- ja opiskeluterveydenhuollosta sekä lasten ja nuorten ehkäisevästä suun
terveydenhuollosta (2011; 338, § 14, § 15) -asetuksessa mainitaan, että terveysneuvontaan on sisällytettävä näyttöön perustuvaa tietoa sekä tuettava yksilön ja
perheen hyvinvoinnin edistämistä. (Terveydenhuoltolaki 1326/2010, hakupäivä
18.1.2016; Valtioneuvoston asetus neuvolatoiminnasta, koulu- ja opiskeluterveydenhuollosta sekä lasten ja nuorten ehkäisevästä suun terveydenhuollosta
338/2011, hakupäivä 18.1.2016.)
Terveysneuvonta sisältyy kaikkiin kouluterveydenhuollon määräaikaisiin terveystarkastuksiin. Se pohjautuu näyttöön perustuvaan tietoon ja sitä voidaan toteuttaa
yksilöllisesti, ryhmässä ja yhteisöllisesti. Terveysneuvonta tukee yksilön ja perheen terveyden ja hyvinvoinnin edistämistä monilla eri osa-alueilla ja sillä halutaan vaikuttaa niin lapsen kuin koko perheen terveystottumuksiin. Perhettä tuetaan ottamaan itse vastuuta omasta terveydestään. Hyvän terveysneuvonnan
pohjana on luottamuksellinen suhde ja avoin vuorovaikutus. (Terveysneuvonta
2016a, hakupäivä 2.4.2016.)
Terveystarkastusten ja terveysneuvonnan keskeinen sisältö määräytyy oppilaan
iän ja kehitysvaiheen mukaan, mutta perusasioita ovat terveellinen ravitsemus,
riittävä liikunta ja lepo sekä sosiaaliset suhteet. Myös lapsi itse tai hänen perheensä voivat tuoda esille asioita, joihin he tarvitsevat tukea tai neuvontaa. Jos
terveystottumuksiin halutaan muutosta, keskustellaan tavoitteista ja keinoista yhdessä sekä kirjataan ne selkeästi ylös. (Terveysneuvonta 2015, hakupäivä
7.3.2016; Terveysneuvonta 2016b, hakupäivä 7.3.2016; Haarala ym. 2015, 293.)
Vanhempien kanssa keskustellaan ravitsemuksesta ja heitä ohjeistetaan toimimaan suositusten mukaisesti. Ruokailutottumusten arvioinnin tarkoituksena on
tukea perheiden terveellisiä elintapoja ja näin myös ehkäistä esim. ylipainoa ja
sen liitännäissairauksia sekä tunnistaa mahdollisia syömishäiriöitä. Terveysneuvonnalla halutaan korostaa perheen yhteisen aterioinnin sekä monipuolisen ja
säännöllisen ruokailua tärkeyttä. Kouluikäinen lapsi tarvitsee monipuolista ruokaa
kasvamiseen, kehitykseen ja jaksamiseen. Päivittäinen D-vitamiinivalmisteen
käyttö on tärkeää. Kouluruokailu edistää osaltaan oppilaan terveyttä sekä ylläpitää hyvää vireystilaa koulupäivien aikana. (Mäki ym. 2014, 149–153; Kouluikäiset
2016, hakupäivä 7.3.2016.)
Lapsen fyysistä aktiivisuutta selvitetään määräaikaistarkastuksissa ja laajoissa
terveystarkastuksissa. Kouluikäisen lapsen tulisi liikkua päivittäin vähintään 1-2
tuntia. Kouluterveydenhuollon terveysneuvonnan tavoitteena on löytää lapselle
mieluisia liikkumismuotoja ja tätä kautta saada omaksumaan fyysisesti aktiivinen
elämäntapa. (Mäki ym. 2014, 155–158; Haarala ym. 2015, 283.)
Riittävä uni ja lepo ovat tärkeitä lapsen kehityksen kannalta, koska univaje altistaa monenlaisille terveyshaitoille. Koulunkäynnissä se voi vaikuttaa suuresti
muistiin ja keskittymiseen. Jokaisessa terveystarkastuksessa olisikin tärkeä keskustella lapsen sekä vanhempien kanssa nukkumistottumuksista ja unirytmistä.
(Haarala ym. 2015, 284; Mäki ym. 2014, 157–159.)
Terveystarkastukseen sisältyy fyysisen kehityksen arvioinnin lisäksi myös mm.
psykososiaalisen kehityksen ja mielenterveyden selvittäminen. Terveydenhoitajan on tärkeää kyetä huomaamaan lasten ja nuorten poikkeava käytös ja psykososiaaliset ongelmat. Nuoruuteen liittyy paljon tunne-elämän heilahtelua. Normaalista kehityksestä ja ohimenevistä oireista on tärkeää erottaa arkielämään
vaikuttava ja kärsimystä aiheuttava oireilu. (Mäki ym. 2014, 112–115; Haarala
ym. 2015, 287.)
Kaverisuhteet ja kiusaaminen on syytä ottaa puheeksi jokaisen lapsen kanssa
määräaikaisissa terveystarkastuksissa. Lapsilta voi myös kysyä suoraan, ovatko
he huomanneet kiusaamista. Myös lapsen erilaisiin oireisiin kuten pää- ja mahakipuun tai uniongelmiin kannattaa kiinnittää huomiota, koska ne saattavat olla
merkkejä kiusatuksi tulemisesta. Kiusaamisella tarkoitetaan tiettyyn lapseen kohdistuvaa jatkuvaa, systemaattista ja negatiivista toimintaa. Kiusaamisesta voi aiheutua paljon välittömiä vaikutuksia lapseen, kuten ahdistuneisuutta, huonoa itsetuntoa, kielteistä minäkuvaa, itsetuhoajatuksia, yksinäisyyttä ja masentuneisuutta. (Kaverisuhteet ja kiusaaminen 2015, hakupäivä 7.3.2016; Salminvalli
3.3 Rokotukset peruskoulussa
Rokottaminen on edullinen tapa ehkäistä tartuntatauteja ja siksi yksi merkittävimmistä terveyden edistämisen menetelmistä. Suomessa käytössä oleva rokotusohjelma on kattava ja siinä saadaan suoja yhtätoista eri tautia, niiden jälkitauteja
sekä pitkäaikaisia haittoja vastaan. Rokotusohjelmaan kuuluvien rokotusten ottaminen on maksutonta ja vapaaehtoista. Rokotusohjelmaa voidaan täydentää
koulu- ja opiskeluterveydenhuollossa, jos lapsi ei ole saanut kansalliseen rokotusohjelmaan kuuluvaa rokotetta neuvolassa. Myös maahanmuuttaja-, turvapaikanhakija- sekä pakolaislasten rokotussuojaa täydennetään tai aloitetaan tarvittaessa kansallisen rokotusohjelman mukaisesti. Myös matkailu lisää siihen liittyvää terveysneuvontaa ja rokotuksia. (Kansallinen rokotusohjelma 2015, hakupäivä 2.4.2016; Maahanmuuttajien rokotukset 2015, hakupäivä 2.4.2016; Turvapaikkaa hakevien rokotukset 2016, hakupäivä 2.4.2016; Haarala ym. 2015, 67.)
Kaikille 14- 15-vuotiaille kuuluu yhdistelmärokote kurkkumätää, jäykkäkouristusta
sekä hinkuyskää vastaan (dtap). Se tehostaa neuvolassa lapsille annettua viitosja nelosrokotteen synnyttämää suojaa. Jäykkäkouristussuoja on tarpeellinen kaikenikäisille, sillä Suomen maaperässä esiintyy jäykkäkouristusbakteerin itiöitä.
Sairastettu tauti ei anna suojaa jäykkäkouristukselta eikä kurkkumädältä. (dtaprokote 2015, hakupäivä 2.4.2016.)
Kouluikäiset 11–15-vuotiaat (6.-9.-luokkaiset) tytöt saavat rokotusohjelman mukaisesti ihmisen papilloomavirusrokotteen (HPV). Se ehkäisee kohdunkaulan,
emättimen ja ulkosynnytinten syövän esiasteita ja samalla syöpää estämällä papilloomavirustartuntoja. Tytöille ei anneta HPV-rokotusta vastoin hänen omaa
tahtoaan, vaan siihen pyydetään lupa erikseen. Alle 12-vuotiaan rokottamiseen
tarvitaan yhden huoltajan lupa. 12 vuotta täyttänyt voidaan rokottaa ilman huoltajan lupaa, jos tyttö haluaa rokotteen ja terveydenhoitaja arvioi hänen kypsyystasonsa riittäväksi päätöksen tekemiseen. 15 vuotta täyttänyt tyttö kykenee pääsääntöisesti jo päättämään tällaisesta asiasta itse. (HPV-rokote 2016, hakupäivä
4 YHTEISTYÖ JA TIEDOTTAMINEN
Lapsen kasvatuksessa on tärkeää tehdä yhteistyötä kodin ja koulun välillä. Vanhemmilla on ensisijainen vastuu lapsen kasvattamisesta, mutta kouluyhteisö tukee kasvatustehtävää. Yhteistyö antaa vanhemmille tietoa lapsen oppimisesta,
asioiden sujumisesta koulussa, kasvusta ja kehityksestä sekä mahdollisuuden
tukea niitä sekä mm. arviointikeskusteluiden, vanhempainiltojen sekä terveystapaamisten avulla. Tiedottaminen ja yhteydenpito kodin ja koulun välillä tulisi olla
aktiivista eikä niitä saisi tapahtua vain silloin, kun niille on jokin erityinen tarve.
Kodin ja koulun yhteistyö vaikuttaa myönteisesti luokan ja koulun ilmapiiriin vahvistaen samalla koulunyhteisön yhteisöllisyyttä ja hyvinvointia. (Koti ja koulu
2016, hakupäivä 27.2.2016; Huhtanen 2007, 157–158; Haarala & Honkanen &
Mellin & Tervaskanto-Mäentausta 2015, 307.)
Kouluterveydenhoitajan työhön kuuluu olennaisena osana yhteistyö perheiden
kanssa. Keskeistä on tukea osallisuutta eli vahvistaa lapsen ja perheen voimavaroja osallistumaan ja aktivoitumaan oman terveyden ylläpitoon ja edistämiseen. Tavoitteena on, että oppilas ja perhe voivat olla yhteydessä terveydenhoitajaan matalan kynnyksen periaatteella eli aina, kun oppilaan terveyteen tai hyvinvointiin liittyvä asia mietityttää. Perheissä luodaan perusta lasten terveydelle,
joten heille on tärkeää antaa yksilöllistä tukea ja ohjausta. Tukea voidaan tarvita
lasten kasvatukseen, ristiriitojen ratkaisuun ja rajojen asettamiseen, mutta myös
puhtaudesta, ravitsemuksesta ja liikunnasta huolehtimiseen. (Haarala ym. 2015,
15, 280, 289–290; Vertio 2003, 97.)
Terveydenhoitajan työn haasteena on kehittää dialogista työskentelytapaa
omassa työssään. Dialoginen työskentelytapa on avointa ja suoraa keskustelua
asiantuntija-asiakassuhteessa, jossa tavoitellaan yhteisymmärrystä. Sen tärkeimpiä puolia ovat hyvä keskusteluyhteys ja tasavertainen suhde asiantuntijan
sekä asiakkaan välillä. Dialogi on vuoropuhelua, jossa jokainen luopuu vakaasta
käsityksestään ja kuuntelee mahdollisuuksia saavuttaa uusi yhteisymmärrys. Silloin vuorovaikutus tapahtuu molempien ehdoilla ja ratkaisuja etsitään yhdessä.
Se myös saa perheet usein paremmin sitoutumaan yhteisiin tavoitteisiin ja sopimuksiin, kun perheet ovat päässeet vaikuttamaan omiin asioihinsa. Osallistumi-
nen ja vaikuttaminen ovat myös reittejä osallisuuteen. Dialogisuus on myös asiakaslähtöisyyden ehtona, koska kokemukset osoittavat dialogisuuden synnyttävän parempia liittoumia perheiden ja asiantuntijoiden välille. (Dialogisuus ammattilaisen ja perheen välillä 2015, hakupäivä 27.2.2016; Haarala ym. 2015, 86–88;
Eriksson & Arnkil 2005, 37; Osallisuus 2016, hakupäivä 3.4.2016; Huhtanen
2007, 173–174.)
TtM Maaret Vuorenmaan väitöstutkimuksessa (2016) tarkasteltiin vanhemmuuden osallisuutta arvioivan mittarin luotettavuutta sekä alle 9-vuotiaiden ja pääosin
terveiden lasten vanhempien osallisuutta. Osallisuudella tarkoitettiin mm. vanhempien arviota kyvystään pärjätä arjessa lapsensa kanssa sekä osallistua vaikuttamiseen ja päätöksentekoon lapsensa käyttämissä palveluissa. Vanhemmat
arvioivat osallisuutensa toteutumista lastenneuvolassa, kouluterveydenhuollossa, päivähoidossa, esiopetuksessa ja perusopetuksessa. (Vuorenmaa 2016,
hakupäivä 2.4.2016.)
Vuorenmaan (2016) tutkimuksen mukaan työntekijöiden tapa kohdata perheet on
olennaisessa osassa vanhempien osallisuuden toteutumiselle. Työntekijät luovat
puitteet sille, onko vanhemmilla mahdollisuus tulla palvelutilanteessa kuulluksi,
voivatko he turvallisesti kertoa huolistaan ja tuen tarpeistaan ja saavatko he riittävästi tietoa, jonka turvin on mahdollista osallistua päätöksentekoon. Tutkimustulosten mukaan vanhempien osallisuutta voidaan vahvistaa tukemalla heidän
selviytymistään arjen haasteiden ja epävarmuuden tunteiden keskellä. Vertaisryhmät ja muut ryhmämuotoiset toiminnat ovat myös toimivia keinoja vanhemmuuden tukemisessa. Olisi myös tärkeää tarjota matalan kynnyksen apua arjessa selviytymiseen. (Vuorenmaa 2016, hakupäivä 2.4.2016.)
Osa vanhemmista on aktiivisesti yhteydessä kouluterveydenhuoltoon erilaisissa
asioissa kun taas osalle yhteydenotto kouluterveydenhuoltoon on vieraampaa.
Kodin ja koulun välistä yhteydenpitoa voidaan helpottaa monin eri tavoin, esimerkiksi jakamalla tietoa kouluterveydenhuollosta mm. vanhempainilloissa, tiedotteissa ja koulun kotisivuilla. Niissä voidaan tuoda esille kouluterveydenhuollon
kiinnostus oppilaaseen ja hänen perheeseensä kokonaisvaltaisesti. Perheillä tulisi myös olla aina käytettävissä kouluterveydenhuollon ajantasaiset yhteystiedot.
Tiedotteiden tärkeimpiin vaatimuksiin kuuluvat yksiselitteisyys ja ymmärrettävyys. Tiedottavassa tekstissä tulee välttää vaikeita termejä. Tehokas ja yksinkertaistettu ilmaisu helpottaa lukijaa omaksumaan tiedotettavan asian. Vaikeaselkoisen tiedotteen voi ymmärtää helposti väärin. (Hietanen-Peltola & Suontausta-Kyläinpää 2009; Ikävalko 2001, 64, 250; Kyngäs & Kääriäinen & Poskiparta & Johansson & Hirvonen & Renfors 2007, 125.)
Projekti on jäsennelty prosessi, joka alkaa ideasta ja johtaa sen toteutumiseen.
Ruuskan (2008, 35.) mukaan projekti voi käynnistyä kehitysideasta, visiosta, ympäristön paineesta sekä halusta uudistaa tai muuttaa vanhentunutta järjestelmää.
Projektin käynnistysvaiheeseen ajoittuvat suunnitelman laatiminen sekä lopputuloksen ja tavoitteiden kuvailu. Projektin vaiheista suunnitteluun käytetään eniten
huomiota, ja näin vältytään useilta ongelmilta itse projektia tehdessä. Projektisuunnitelman pääpainoina pidetään mitä tehdään, mihin mennessä sekä kuka
sen tekee. (Lööw 2002, 16, 63; Ruuska 2008, 35, 179.)
Vilkan & Airaksisen (2003, 9.) mukaan toiminnallinen projektityö voi olla alasta
riippuen mm. toiminnan ohjeistamista ja opastamista. Toteutustapana voi olla
kirja, esite tai kansio. Työnantaja saa töiden tulokset ja kehitysehdotukset sovitulla tavalla oman organisaationsa käyttöön. Projektitöiden kautta vaihdetaan
osaamista molemmin puolin: työnantaja pääsee kertomaan työelämän tarpeista
korkeakouluille ja korkeakoulujen opetus tarjoaa mahdollisuuden peilata omaa
toimintaa nykytutkimuksen valossa. (Vilkka & Airaksinen 2003, 9; Opiskelijaprojektit 2015, hakupäivä 18.1.2016.)
Projektityö oli käytännönläheinen sekä työelämälähtöinen ja sen tuotoksen tehtävänä oli palvella käytännön toimijoita ja vanhempia. Tiedotteen tuli myös olla
helppolukuinen tietolähde vanhemmille. Tiedote koottiin mahdollisimman paljon
toimeksiantajan toiveiden mukaiseksi.
Idea kehittämistehtävään saatiin marraskuussa 2015 Kemin kouluterveydenhoitajilta. Toimeksiantaja Pirjo Leinosen kanssa keskusteltiin tiedotteen alustavasta
sisällöstä joulukuussa 2015. Toimeksiantajan kanssa käytiin keskustelua tiedotteen sisällön lisärajauksista, lopullisesta sisällöstä ja muodosta läpi kevään. Kävimme kouluterveydenhoitajien kokouksissa esittelemässä tiedotteen etenemistä
ja saimme samalla arvokasta palautetta. Raportti ja tiedote valmistuivat huhtikuussa 2016 ja samalla tiedote luovutettiin toimeksiantajan käyttöön.
5.1 Tarkoitus ja tavoitteet
Projektin tarkoitus kirjataan projektisuunnitelmaan. Se kertoo, miksi projekti on
aloitettu, miksi se pitää toteuttaa, miten se tehdään ja kuvaillaan esimerkiksi minkälaisiin tilanteisiin ja tarpeisiin projektin on tarkoitus vastata. Suunnitteluvaiheessa on tärkeää asettaa projektille tavoitteet, joiden tulisi olla realistiset sekä
saavutettavissa. Tavoitteet antavat projektille suunnan ja ne on ilmaistu tiiviisti ja
täsmällisesti. Lööwin (2002, 48) mukaan tavoitteiden tulisi olla asetettu niin, että
tavoitteen saavuttaminen on tekijöille mielekästä. Projektin jäsenillä on oltava
selvä kuva lopputuloksesta, ja siitä, miten se saavutetaan. Projektin jäsenten on
myös työskenneltävä ja seurattava tavoitteiden saavuttamista. (Paasivaara & Suhonen & Nikkilä 2008, 123–125, Lööw 2002, 48, 64; Rissanen 2002, 44.)
Kehittämistehtävä toteutettiin projektityönä ja sen tarkoituksena oli suunnitella ja
toteuttaa selkeä tiedote Kemin kouluterveydenhuollosta peruskoululaisten vanhemmille. Tiedote jaetaan koululaisten koteihin ensimmäisen kouluvuoden syksyn aikana ja se voidaan antaa tarvittaessa myös Kemiin muuttaville peruskoululaisille.
Kehittämistehtävä tavoitteena oli luoda työväline kouluterveydenhoitajille, jonka
avulla voidaan tukea osallisuutta ja yhteistyötä vanhempien kanssa. Tiedotteen
tuli olla helppolukuinen tietolähde vanhemmille ja se koottiin mahdollisimman paljon toimeksiantajan toiveiden mukaiseksi.
5.2 Rajaus ja liittymät
Projektin rajauksessa määritellään, millaisia toimintoja tai tehtäviä projektiin halutaan kuuluvan. Rajausta mietittäessä on tärkeää ajatella projektin kohderyhmää, jonka tarpeiden mukaan sisältö rajataan. Projekteille on ominaista se, että
yksityiskohtien rajaus tarkentuu suunnittelutyön edetessä. Rajauksella tarkennetaan projektin sisältöä ja tavoitteita sekä selvennetään eri osapuolten vastuualueita projektissa. Silfverbergin (2007, 45) mukaan on tärkeää myös huomioida
kaikkien osallisten mahdollisuus vaikuttaa sen perusrajaukseen. (Ruuska 2008,
42; Vilkka & Airaksinen 2003, 40; Kettunen 2009, 111; Lööw 2002, 66; Silfverberg
Alkuperäisen rajauksen mukaan tiedotteen toivottiin sisältävän seuraavia asioita:
mitä kouluterveydenhuolto on, terveystarkastukset yleisesti, rokotukset, luottamuksellisuus, yhteystiedot sekä ajanvaraus. Luottamuksellisuuden osuus pieneni työn edetessä ja se jäikin tiedotteeseen vain mainintana, sillä sopivaa kohtaa sen käsittelyyn ei löytynyt. Halusimme kuitenkin käsitellä vaitiolovelvollisuutta
raportissa, koska se kuuluu olennaisesti terveydenhoitotyöhön.
Projektin tekemisestä ei koitunut kustannuksia tekijöille. Maksulliset lähteet rajattiin projektin ulkopuolelle ja toimeksiantaja hoitaa tiedotteen tulostuksen ja levittämisen kouluille.
5.3 Työ- ja arviointimenetelmät
Projektiin kerättiin teoriatietoa uusimmista kirja- sekä Internet-lähteistä. Keskeisiä
aihealueita olivat opiskeluhuolto, kouluterveydenhuolto ja terveystarkastukset
sekä niitä ohjaavat lainsäädännöt. Myös yhteistyö vanhempien kanssa ja tiedottaminen olivat tärkeitä aiheita projektin näkökulmasta. Alkuperäisen suunnitelman mukaan myös vaitiolovelvollisuudesta haluttiin tiedotteeseen mainintaa,
mutta projektin edetessä se karsiutui pois. Työskentely oli parityöskentelyä ja
projektin sisältö mietittiin ja tuotettiin yhdessä.
Tiedotteesta haluttiin mahdollisimman yksinkertainen ja selkeä, jotta sitä olisi
helppo ja nopea lukea. Tekstistä karsittiin pois vaikeat termit. Tiedotteesta haluttiin vanhempia puhutteleva, joten se on kirjoitettu kohdistetusti juuri lukijalle. Näin
korostettiin halua yhteistyöhön ja matalan kynnyksen yhteydenottoon.
Ulkoasullisesti tiedotteesta haluttiin myös selkeä, mutta samalla kiinnostavan näköinen. Kuvina käytettiin kouluterveydenhoitajien pyynnöstä samoja kuvia kuin
opinnäytetyön perehdytyskansiossakin. Kuvat ovat piirroksia ja niissä on sopivasti väriä, joten ulkoasu näyttää raikkaalta. Kuvia laitettiin vain muutamia, jotta
pääpaino pysyy itse tiedotteen sisällössä eikä sisältöä tarvitse niiden vuoksi vähentää. Tiedote ei myöskään näytä liian täyteen ahdetulta. Tiedote on A4-paperista taitettava lehtinen, joten sisältöä saatiin hyvin jaoteltua eri sivuille.
Arvioinnin avulla saadaan tietoa projektin vaiheista, ongelmakohdista ja onnistumisista. Arviointi voidaan jakaa ennakkoarviointiin, projektin aikaiseen arviointiin
sekä jälkiarviointiin, ja ne tehdään itsearviointina tai ulkopuolisen tekemänä arviona. Projektin onnistumista arvioidaan suhteessa projektisuunnitelmaan, josta
käy ilmi asetetut tavoitteet, aikataulu ja sovitut kustannukset. Projektilla on useita
tavoitteita kuten ajalliset, taloudelliset, toteutukselliset sekä sisällölliset ja laadulliset tavoitteet. Näiden tavoitteiden tärkeys voi vaihdella sen mukaan, kenen näkökulmasta niitä tarkastellaan ja siksi projektiin kohdistuukin erilaisia odotuksia.
(Paasivaara ym. 2008, 140–141; Ruuska 2008, 274- 275.)
Projektin aikana pidettiin projektipäiväkirjaa, josta ilmeni mitä projektin eri
vaiheissa on milloinkin tehty ja minkälainen aikataulu työn teossa on ollut. Kaikki
muistiinpanot ja raakasuunnitelmat säilytettiin, joten niihin palaaminen oli
tarvittaessa helppoa. Projektin edetessä tehtiin itsearviointia ja hyödynnettiin ulkopuolisten arvioitsijoiden palautetta. Ulkopuolisina arvioitsijoina projektityössä
toimivat Lapin ammattikorkeakoulun ohjaavat opettajat, toimeksiantaja sekä Kemin kouluterveydenhoitajat. Toimeksiantajan kanssa sovittiin terveydenhoitajien
palaveriin osallistumisesta ja tiedotteen esittämisestä siellä. Kouluterveydenhuollon henkilökunnan palaute tiedotteesta oli tärkeää, koska tiedote tulee lähinnä
heidän käyttöönsä. Palautteesta saatiin myös hyvää ohjeistusta rajaukseen ja sisältöön. Viimeisessä palaverissa saatiin erittäin hyvää palautetta tiedotteen lopullisesta ulkoasusta ja sisällöstä. Kouluterveydenhoitajat olivat erittäin tyytyväisiä ja kertoivat ottavansa sen mielellään käyttöön. Tiedotteen lopullinen arviointi
ja sen hyödynnettävyys selviää vasta sen käyttöönoton jälkeen.
5.4 Organisaatio ja ohjaus
Ruuskan (2008) mukaan organisaatio eli yhteisö syntyy, jotta saavutettaisiin
päämääriä, joita ei saavutettaisi yksin. Projektin toimivuus edellyttää, että
projektin organisaatiossa on selkeästi määritellyt roolit ja vastuut eri osapuolien
välillä sekä päteviä asiantuntijoita on käytettävissä riittävästi. Kuitenkin
organisaation koko voi vaihdella suuresti projektin vaiheiden mukaan. (Ruuska
2008, 21, 55; Silfverberg 2007, 98; Paasivaara ym. 2008, 116–117.)
Paasivaara ym. (2008) mukaan projektin ohjaus on sisäistä ja ulkoista ohjausta.
Sisäinen ohjaus korostuu omaehtoisissa projekteissa. Avoin keskustelu on
keskeinen väline ohjauksessa ja sen tavoitteena on tuoda tekemisen makua ja
innostumista projektiin. Ohjaus luo vuorovaikutusta ja keskustelua projektin sekä
sen sidosryhmien välille. Avoimella keskustelulla vältytään tavallisilta viestinnän
ongelmilta, joissa osapuolet eivät saa itseään kuulluiksi. (Paasivaara ym. 2008,
106–107; Rissanen 2002, 115.)
Asiantuntijaneuvoja saatiin projektin edetessä niin toimeksiantajalta kuin
ohjaavina
toimineilta
lehtoreilta Raija Luutoselta ja Arja Meinilältä. Lehtoreiden tehtävänä oli myös
valvoa projektia Lapin ammattikorkeakoulun puolesta sekä antaa tarvittavaa
ohjeistusta ja neuvontaa projektin eri vaiheissa. Toimeksiantajan kanssa oltiin
yhteydessä lähinnä sähköpostin välityksellä. Yhteydenpitoon kuuluivat myös kouluterveydenhoitajien
etenemisestä ja sisällöstä sekä saatiin rakentavaa palautetta ja muutosehdotuksia.
5.5 Eettisyys ja luotettavuus
Lähdekritiikkiä tarvitaan kirjallisuuden valinnassa, sillä asioita voi tarkastella monesta eri näkökulmasta. Lähteiden luotettavuuteen vaikuttaa kirjoittajan tunnettavuus ja arvostettavuus, lähteen ikä, alkuperä ja uskottavuus sekä totuudellisuus
ja puolueettomuus. Tekstiä ei kopioida suoraan, vaan reflektoidaan omin sanoin.
Tekstissä merkataan lähdeviite, joka kertoo mihin lähteeseen sisältö perustuu.
Näin varmistetaan, että teksti ei syyllisty plagiointiin eli kirjalliseen varkauteen.
(Hirsjärvi & Remes & Sajavaara 2009, 113–114, 118.)
Lähteiden valinta ja niiden käyttö vaikuttavat suuresti projektin luotettavuuteen,
joten lähdekritiikin noudattaminen oli tärkeää. Projektin aikana käytettiin kattavasti mahdollisimman tuoretta kirjallisuutta sekä luotettavia ja päivitettyjä Internet-lähteitä. Lähdesynteesiä käyttämällä tietoa saatiin useasta eri lähteestä ja
tällä lisättiin lähteiden luotettavuutta. Samalla saatiin useampia näkökulmia asioihin ja teoreettista viitekehystä käsiteltiin monipuolisemmin. Kehittämistehtävässä hyödynnettiin mahdollisimman paljon opinnäytetyön sisältöä, mutta sisältöä muokattiin ja rajattiin kohdentumaan paremmin kehittämistehtävää koskevaksi.
Toimeksiantosopimuksen mukaisesti tiedotteen tekijänoikeudet luovutettiin Kemin kaupungin terveydenhoitopalveluiden käyttöön tiedotteen valmistumisen jälkeen. Tämä mahdollistaa tiedotteen muokkaamisen ja päivittämisen toimeksiantajan tarpeiden mukaan.
Kehittämistehtävän aihe valikoitui jo opinnäytetyön tekemisen aikana, kun keskustelimme kouluterveydenhoitajien kanssa mahdollisesta kehittämistehtävästä.
Kiinnostuimme tekemään kouluterveydenhuollon tiedotteen, koska se jatkoi sujuvasti opinnäytetyön aihetta. Sisältö ei kuitenkaan ole liian samanlainen ja tiedottaminen tuo siihen vielä aivan uuden näkökulman. Tiedottamisesta oli kuitenkin erittäin vaikea löytää teoriatietoa ja tämä näkyy myös jonkin verran työn teoriaosuudessa.
Kehittämistehtävän nimi vaihtui aivan projektin loppusuoralla. Työ kulki pitkään
nimellä ”Tiedote 1. luokkalaisten vanhemmille kouluterveydenhuollosta”, mutta
päädyimme vaihtamaan nimen siksi, että tiedotetta voi jakaa tarvittaessa kaikenikäisten peruskoululaisten vanhemmille. Näin nimi vastaa paremmin tiedotteen
käyttötarkoitusta ja kohderyhmää ei ole rajattu liian pieneksi.
Kehittämistehtävän tekeminen sujui nopeammin ja kivuttomammin kuin opinnäytetyön. Tehtävää kirjoittaessa huomasi, kuinka hyvin tieteellisessä kirjoittamisessa on kehittynyt opinnäytetyön aloitusaikoihin verrattuna. Teimme kehittämistehtävän kahdestaan, vaikka opinnäytetyöryhmässä meitä oli kolme. Kahdestaan
työn tekeminen sujui helpommin, koska aikataulujen yhteen sovittaminen oli helpompaa ja näkökulmia asioihin oli vain kaksi. Yhteistyö sujui hyvin ja työtä oli
mukava tehdä yhdessä.
Omat haasteensa yhteisen ajan löytymiseen loivat kuitenkin useat työharjoittelut,
tehtävien palautukset ja tentteihin lukemiset. Yhteistä aikaa oli myös vaikea
saada järjestettyä ohjaavien opettajien kanssa ja saimme palautetta työstä lähinnä sähköpostilla. Olisimmekin kaivanneet yhteistä ohjausaikaa ohjaavien
Olemme erittäin tyytyväisiä kehittämistehtävän lopputulokseen ja tuotokseen.
Tiedotteesta tuli selkeä ja ulkoasultaan mukavan näköinen. Oli myös mukava
kuulla, että toimeksiantaja ja kouluterveydenhoitajat pitivät tiedotteesta ja olivat
ottamassa sitä mielellään käyttöönsä.
Kiitokset ohjaaville opettajille Arja Meinilälle ja Raija Luutoselle sekä toimeksiantajallemme Pirjo Leinoselle ja Kemin kouluterveydenhoitajille neuvoista ja tuesta
kehittämistehtävän prosessin ajalta.
Ajankohdat 2014. Lapset, nuoret ja perheet. Terveyden ja hyvinvoinnin laitos.
Hakupäivä 18.1.2016.
http://www.thl.fi/fi/web/lapset-nuoret-japerheet/peruspalvelut/opiskeluhuolto/kouluterveydenhuolto/terveystarkastukset/
Anttila, Pirkko 2001. Se on projekti- vai onko? Kulttuurialan tuotanto- ja
palveluprojektien hallinta. Hamina: AKATIIMI Oy.
Dialogisuus ammattilaisen ja perheen välillä 2015. Terveyden ja hyvinvoinnin
laitos. Hakupäivä 27.2.2016.
Dtap-rokote. Terveyden ja hyvinvoinnin laitos. Hakupäivä 2.4.2016.
https://www.thl.fi/fi/web/rokottaminen/rokotteet/130/dtap-rokote
Eriksson, Esa & Arnkil, Tom Erik 2005. Huoli puheeksi. Opas varhaisista
dialogeista. Saarijärvi: Gummerus Kirjapaino Oy.
Haarala, Päivi & Honkanen, Hilkka & Mellin, Oili-Katriina & TervaskantoMäentausta, Tiina 2015. Terveydenhoitajan osaaminen. Porvoo: Edita
Hietanen-Peltola, Marke & Suontausta-Kyläinpää, Sirkku 2009. Perhetyö. Teoksessa Larivaara, Pekka & Lindroos, Sirpa & Heikkilä, Taina (toim.) 2009. Potilas,
perhe ja perusterveydenhuolto.Helsinki: Duodecim.
Hirsjärvi, Sirkka & Remes, Pirkko & Sajavaara, Paula 2009. Tutki ja kirjoita.
HPV-rokote 2016. Terveyden ja hyvinvoinnin laitos. Hakupäivä 2.4.2016.
Huhtanen, Kristiina 2007. Kun huoli herää. Varhainen puuttuminen koulussa.
Ikävalko, Elisa 2001. Käytännön tiedottaminen. Yhteisöviestinnän käsikirja. Helsinki: Inforviestintä Oy.
Kansallinen rokotusohjelma 2015. Terveyden ja hyvinvoinnin laitos. Hakupäivä
http://www.thl.fi/fi/web/rokottaminen/kansallinen-rokotusohjelma
Kaverisuhteet ja kiusaaminen 2015. Terveyden ja hyvinvoinnin laitos. Hakupäivä 7.3.2016.
http://www.thl.fi/fi/web/lastenneuvolakasikirja/ohjeet-ja-tukimateriaali/menetelmat/perhe-ja-kehitysymparisto/kaverisuhteet-ja-kiusaaminen
Koti ja koulu 2016. Suomen vanhempainliitto ry.
http://www.vanhempainliitto.fi/koti_ja_koulu
Kouluikäiset 2016. Terveyden ja hyvinvoinnin laitos. Hakupäivä 7.3.2016.
http://www.thl.fi/fi/web/elintavat-ja-ravitsemus/ravitsemus/suomalaisten-ravitsemus-ja-ruokailu/kouluikaiset
Kouluterveydenhuolto 2014. Kasvun kumppanit. Terveyden ja hyvinvoinnin laitos. Hakupäivä 18.1.2016.
https://www.thl.fi/fi/web/lapset-nuoret-ja-perheet/peruspalvelut/opiskeluhuolto/kouluterveydenhuolto
Kouluterveydenhuolto 2016. Sosiaali- ja terveysministeriö.
http://stm.fi/kouluterveydenhoito
Hirvonen, Eila & Renfors, Timo 2007. Ohjaaminen hoitotyössä. Helsinki: WSOY
Laajat terveystarkastukset 2015. Terveyden ja hyvinvoinnin laitos. Hakupäivä
laajat-terveystarkastukset
Lahtinen, Nina 2011. Oppilaan oikeudet ja vanhempien vastuu. Opetus 2000.
Laki terveydenhuollon ammattihenkilöistä 28.6.1994/559. Hakupäivä 23.1.2016.
http://www.finlex.fi/fi/laki/ajantasa/1994/19940559#L3P17
Lööw, Monica 2002. Onnistunut projekti -projektijohtamisen ja – suunnittelun
käsikirja. Helsinki: Tietosanoma Oy.
Maahanmuuttajien rokotukset 2015. Terveyden ja hyvinvoinnin laitos.
Hakupäivä 2.4.2016.
https://www.thl.fi/fi/web/rokottaminen/eri-ryhmien-rokotukset/maahanmuuttajienrokotukset
Muut määräaikaiset terveystarkastukset 2014. Terveyden ja hyvinvoinnin laitos.
https://www.thl.fi/fi/web/lapset-nuoret-japerheet/peruspalvelut/opiskeluhuolto/kouluterveydenhuolto/terveystarkastukset/
muut-maaraaikaiset-terveystarkastukset
Mäki, Päivi & Wikström, Katja & Hakulinen-Viitanen, Tuovi & Laatikainen, Tiina
2014. Terveystarkastukset lastenneuvolassa & kouluterveydenhuollossa.
Menetelmäkäsikirja. Tampere: Juvenes Print.
Oppilas- ja opiskelijahuoltolaki 1287/2013. Hakupäivä 13.2.2016.
www.finlex.fi/fi/laki/alkup/2013/20131287
Opiskelijaprojektit 2015. Korkeakouluosaajat. Hakupäivä 18.1.2016.
http://www.korkeakouluosaajat.fi/aloita_yhteistyo/opiskelijaprojektit
Opiskeluhuolto 2015. Terveyden ja hyvinvoinnin laitos. Hakupäivä 8.3.2016.
https://www.thl.fi/fi/web/lapset-nuoret-ja-perheet/peruspalvelut/opiskeluhuolto
Osallisuus 2016. Terveyden ja hyvinvoinnin laitos. Hakupäivä 3.4.2016.
https://www.thl.fi/fi/web/hyvinvointi-jaterveyserot/eriarvoisuus/hyvinvointi/osallisuus
Paasivaara, Leena & Suhonen, Marjo & Nikkilä, Juhani 2008. Innostavat
projektit. Helsinki: Suomensairaanhoitajaliitto ry.
Pelin, Risto 1999. Projektihallinnan käsikirja. Projektijohtaminen Oy Risto Pelin.
Perusopetuslaki 21.8.1998/628. Hakupäivä 18.1.2016.
http://www.finlex.fi/fi/laki/ajantasa/1998/19980628?search%5Btype%5D=pika&s
earch%5Bpika%5D=perusopetuslaki
Rissanen, Tapio 2002. Projektilla tulokseen –projektin suunnittelu, toteutus,
motivointi ja seuranta. Jyväskylä: Kustannusosakeyhtiö Pohjantähti.
Ruuska, Kai 2008. Pidä projekti hallinnassa -suunnittelu, menetelmät,
vuorovaikutus. Helsinki: Talentum Media Oy.
Salassapito- ja vaitiolovelvollisuus 2015. Sosiaali- ja terveysalan lupa- ja
valvontavirasto. Hakupäivä 8.3.2016.
http://www.valvira.fi/terveydenhuolto/hyvaammatinharjoittaminen/salassapito/salassapito-_ja_vaitiolovelvollisuus
Salmivalli, Christina 2010. Koulukiusaamiseen puuttuminen. Kohti tehokkaita
toimintamalleja. Jyväskylä: WS Bookwell Oy.
Silfverberg, Paul 2007. Ideasta projektiksi -projektityön käsikirja. Helsinki: Edita
Sisältö ja tarkoitus 2014. Lapset, nuoret ja perheet. Terveyden ja hyvinvoinnin
laitos. Hakupäivä 18.1.2016.
sisalto-ja-tarkoitus
Terveydenhuoltolaki 30.12.2010/1326. Hakupäivä 18.1.2016.
earch%5Bpika%5D=terveydenhuoltolaki
Terveysneuvonta 2015. Terveyden ja hyvinvoinnin laitos. Hakupäivä 7.3.2016.
http://www.thl.fi/fi/web/lastenneuvolakasikirja/ohjeet-jatukimateriaali/terveysneuvonta
Terveysneuvonta 2016a. Terveyden ja hyvinvoinnin laitos. Hakupäivä 2.4.2016.
https://www.thl.fi/fi/web/lapset-nuoret-ja-
perheet/peruspalvelut/opiskeluhuolto/kouluterveydenhuolto/terveystarkastukset/
Terveysneuvonta 2016b. Terveyden ja hyvinvoinnin laitos. Hakupäivä 7.3.2016.
http://www.thl.fi/fi/web/lapset-nuoret-japerheet/peruspalvelut/aitiys_ja_lastenneuvola/aitiysneuvola/terveysneuvonta
Terveystarkastukset 2015. Terveyden ja hyvinvoinnin laitos. Hakupäivä
https://www.thl.fi/fi/web/lapset-nuoret-japerheet/peruspalvelut/opiskeluhuolto/kouluterveydenhuolto/terveystarkastukset
Toimijat 2012. Terveyden ja hyvinvoinnin laitos. Hakupäivä 18.1.2016.
http://www.thl.fi/fi/web/lapset-nuoret-japerheet/peruspalvelut/opiskeluhuolto/kouluterveydenhuolto/toimijat
Turvapaikkaa hakevien rokotukset 2016. Terveyden ja hyvinvoinnin laitos.
https://www.thl.fi/fi/web/rokottaminen/eri-ryhmien-rokotukset/turvapaikkaahakevien-rokotukset
Valtioneuvoston asetus neuvolatoiminnasta, koulu- ja opiskeluterveydenhuollosta sekä lasten ja nuorten ehkäisevästä suun terveydenhuollosta 338/2011.
http://www.finlex.fi/fi/laki/alkup/2011/20110338#Lidp353936
Vertio, Harri 2003. Terveyden edistäminen. Helsinki: Kustannusosakeyhtiö
Vuorenmaa, Maaret 2016. Äitien ja isien osallisuus perheessä ja lasten
palveluissa sekä osallisuuteen yhteydessä olevat tekijät. Hakupäivä 2.4.2016.
http://tampub.uta.fi/bitstream/handle/10024/98335/978-952-03-00197.pdf?sequence=1
Liite 1. Kehittämistehtävän toimeksiantosopimus.
1–3-vuotiaiden lasten vanhempien kokemuksia lastenneuvolassa jaettavista oppaista Sari Tiuraniemi & Ida Tuomas
ONNISTUNUT ASUNTOKAUPPA Kimmo Rautio